



**REPUBLIKA HRVATSKA – ŽUPANIJA ISTARSKA**

REPUBBLICA DI CROAZIA – REGIONE ISTRIA

**STRUKOVNA ŠKOLA EUGENA KUMIČIĆA ROVINJ**

SCUOLA DI FORMAZIONE PROFESSIONALE EUGEN KUMIČIĆ ROVIGNO

52210 Rovinj – Rovigno, p.p. 120, Carducci 13,

Tel./fax 052/818-042, tel 052/813-047, e-mail: [ssek@pu.t-com.hr](mailto:ssek@pu.tel.hr)

IBAN: HR87 2407000 1128027783 OTP banka d.d.; MB: 3840395; OIB: 91505855364

**OBAVIJEST**

**Predmet:** Obavijest o odobrenom projektu LEAP (Learning, Enhancing, and Advancing Professionally) u okviru Erasmus+ programa i poziv na prijavu na sudjelovanje

Agencija za mobilnost i programe EU u okviru poziva za 2025. godinu odobrila je našoj Školi projekt mobilnosti nastavnika i učenika pod nazivom LEAP (Learning, Enhancing, and Advancing Professionally) ukupne vrijednosti 68.516,00 EUR.

Projektne aktivnosti uključuju stručno usavršavanje nastavnika od 24. do 26. studenoga 2025. putem promatranja rada kolega / job shadowing kod škole partnera [IPSAR "Federico II di Svevia" Siracusa](https://www.ipsarfedericosecondodisvevia.edu.it/) u Italiji.

Odobrenim projektom nastavljamo s aktivnostima internacionalizacije naše Škole te pozivamo sve zainteresirane nastavnike da se prijave za sudjelovanje. Ovim projektom želimo razvijati praktične vještine kroz učenje temeljeno na radu, inovaciju nastave uvođenjem suvremenih modula te povećati motivaciju učenika i interesa za upisom u strukovne programe.

Putem motivacijskog pisma za sudjelovanje u projektu mogu se prijaviti nastavnici struke/stručni učitelji te rukovodeće osoblje, koji će svojim sudjelovanjem doprinijeti u modernizaciji kurikuluma naše Škole i potaknuti inovacije u obrazovanju.

Ravnateljica će imenovati Povjerenstvo u kojemu će sudjelovati školski djelatnici i profesori stranih jezika. Povjerenstvo će odabrati 4 osobe koje će provesti 3 dana na stručnom usavršavanju te izradit će rang listu prema sljedećim kriterijima:

- motiviranost za međunarodnu suradnju,

- motiviranost za unaprjeđenje kurikuluma,

- spremnost za izradu strukturiranih materijala za prezentaciju nastavničkom i stručnom vijeću, davanje prijedloga za integriranje u kurikulum kroz nastavni materijal ili u vježbe,

- znanje talijanskog/engleskog jezika (radni jezik ćemo odrediti tijekom priprema za mobilnost, a ovisit će o stupnju jezičnih kompetencija sudionika),

- sudjelovanje u pripremi/provođenju prijašnjih projekata Škole.

Tijekom boravka odabrani sudionici obvezni su:

- pratiti naizmjenično rad kolega u školi partner,

- prikupljati i evidentirati informacije,

- usporediti nastavne sadržaje,

- utvrditi primjere dobre prakse u području održivog razvoja te predložiti nove sadržaje/module u kurikulum koje je potrebno uvesti, kako poboljšali kvalitetu obrazovanja u našoj školi i osigurali kompetentnu radnu snagu za potrebe našeg grada i regije.

U prilogu se nalaze prijavni obrazac i upute za pisanje motivacijskog pisma. Sve dokumente potrebno je dostaviti na e-mail: ssek@pu.t-com.hr najkasnije do 10.10.2025. u 12:00 sati. Nakon odluke o sudionicima, rok za žalbe u pisanom obliku bit će otvoren 5 radnih dana. Ukoliko bude žalbi, Povjerenstvo će se ponovno sastati, razmotriti žalbe i donijeti konačnu odluku.

Sve obavijesti bit će dostupne na oglasnoj ploči u zbornici i na web stranicama Škole.